สวัสดีค่ะ เป็นแม่ค้าหนังสือออนไลน์ มีอาการผิดปกติคือชานิ้วนางและก้อยทั้งสองข้างในระยะ สองสัปดาห์แรก สองสัปดาห์หลังปวดมากขึ้นจึงไปหา และได้รับยารักษาเส้นประสาท Balamine 500 mg และ gabapentin 100 mg ทานแล้วอาการดีขึ้น แต่มีอยู่วันหนึ่งมีอาการงงหัว อ่อนเพลีย เลยไปหาอีกท่านมา ได้รับยาเกี่ยวกับโลหิตจางเพิ่ม คือ FBC และเม็ดสีเหลืองๆ หลังอาหารเช้าวันละครั้ง บำรุงเลือด และมียาคลายเส้นมาให้ด้วย และบำรุงสมอง แต่ก็ไม่สบายใจว่า ยารักษาเส้นประสาทอักเสบ Balamine 500 mg และ gabapentin 100 mg ทานร่วมกับ FBC ได้ไหม ขอบค่ะ แล้วกินไปนานๆอันตรายไหม ตอนนี้อาการชาและปวดก็เป็นต่อเนื่องไม่หาย แต่กินยาไปพอบรรเทาได้ค่ะ จะเป็นอันตรายไหมคะ อาการชานิ้วนางและก้อยที่เป็นอยู่ มีคำแนะนำหรือต้องไปตรวจหาอะไรเพิ่มเติมไหมคะ ขอบมากค่ะ
สวัสดีค่ะ ยา FBC เป็นยาผสม ที่มีแร่ธาตุและวิตามินต่างๆ คือธาตุเหล็ก โฟลิกแอซิด วิตามินชนิดต่างๆ และวิตามินซี ดังนั้น เนื่องจากเป็นกลุ่มวิตามินและแร่ธาตุ จึงสามารถทานพร้อมกับยาโดยส่วนใหญ่ได้ และสามารถทานพร้อมกับยา gabapentin ที่ทานอยู่ได้ค่ะ ส่วนยา balamine-500 คือยาวิตามินบี 12 ขนาด 500 ไมโครกรัม ดังนั้น ก็สามารถทานร่วมกันได้เช่นกันค่ะสำหรับอาการชาที่นิ้วนางและนิ้วก้อย อาจเกิดจาก- เส้นประสาทอัลนาร์ที่ข้อมือถูกกดทับหรือบีบรัด (Ulnar tunnel syndrome) จากพังผืดที่เกิดขึ้นที่บริเวณข้อมือ- มีซีสต์ที่ข้อมือ ทำให้เส้นประสาทที่ข้อมือถูกดทับ แต่ก็มักจะชาหลายนิ้ว และจะเห็นก้อนซีสต์ที่ข้อมือด้วย- เคยมีกระดูกบริเวณนิ้วมือหักมาก่อน- ภาวะกระดูกคอทับเส้นประสาท จากการมีกระดูกสันหลังคอหรือนรองกระดูกสันหลังเสื่อม แต่มักมีอาการปวดคอและบ่าร่วมด้วย และอาจร้าวไปถึงไหล่และท้ายทอย และมีอาการชาที่มือ ซึ่งมักเป็นทั้งมือ- การดื่มแอลกอฮอล์มากไป ทำให้ปลายประสาทเสื่อมได้- โรคหลอดเลือดอักเสบ (Vasculitis)- ขาดวิตามิน B-12เป็นต้นหากอาการเป็นต่อเนื่องนานเป็นเดือน และทานยาแล้วไม่หายสนิท แนะนำควรไปพบแพทย์ศัลยกรรมกระดูกและข้อ เพื่อตรวจว่าเกิดจากเส้นประสาทถูกกดทับหรือไม่ หรือจากสาเหตุอื่นๆ เพราะหากเป็นเส้นประสาทที่ถูกกดทับ นอกจากการทานยาแล้ว ต้องมีการทำกายภาพบำบัด ร่วมกับการใช้ข้อมือในทำงานที่ถูกต้อง หากยังไม่หาย ก็ต้องอาศัยการผ่าตัดค่ะ ไม่แนะนำให้ทานยาดังกล่าวต่อเนื่องเองโดยไม่ได้รับการดูแลจากแพทย์ค่ะสำหรับอาการมึนหัว อ่อนเพลีย หากยังไม่ได้รับการตรวจเลือดว่าเกิดจากมีภาวะโลหิตจางหรือไม่ ก็ไม่ควรทานยา FBC ไปโดยไม่จำเป็น ดังนั้น หากอาการยังไม่หาย แนะนำควรไปตรวจสาเหตุอื่นเพิ่มเติม และควรหยุดทานยา FBC ไปก่อนค่ะ หรือหากหายแล้ว ก็ไม่จำเป็นต้องทานต่อเช่นกันค่ะ